Formleg vigtun fyrir UFC 245 fer nú fram . Jose Aldo er þegar búinn að ná vigt og tveir titilbardagar eru staðfestir . Formleg vigtun fer fram frá 9 til 11 á föstudagsmorgni daginn fyrir bardagann á hóteli bardagamanna . Vigtunin fór hratt af stað og voru margir bardagamenn tilbúnir að vigta sig inn þegar vigtunin byrjaði . Þær Amanda Nunes og Germaine de Randamie mætast um bantamvigtartitil kvenna en þær hafa báðar náð vigt . Max Holloway og Alexander Volkanovski mætast um fjaðurvigtartitilinn en þeir hafa einnig náð vigt . Tveir af þremur titilbardögum kvöldsins eru því staðfestir . Veltivigtarmeistarinn Kamaru Usman var mættur snemma og náði vigt . Colby lét aðeins bíða eftir sér en náði vigt engu að síður . Jose Aldo náði vigt fyrir sinn fyrsta bardaga í bantamvigt . Aldo var 136 pund í vigtuninni en margir höfðu áhyggjur af því að hann myndi ekki ná vigt .